**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Текст тип атала.**

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған. Ҡ****урсаулыҡтың*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Ҡ****урсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***хайуандар*** *йәшәй. Ғалимдар* ***бында*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр.* ***Өфө – Башҡортостандың баш ҡалаһы.*** *Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

**Матур әҙәбиәт стиле.**

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш-****ҡорҙаш, тиңдәш, тиҫтер, тиң, тиң-тош, бер йылғы, бер йәштә****, (*доминанта- ***ҡорҙаш)***

 *Ҡолау-****ҡолап китеү, тәкмәсләп барып төшөү, йығылыу, ауыу,***

*(*доминанта - ***йығылыу)***

*Яратыу-****һөйөү, ғашиҡ булыу, оҡшатыу****, (*доминанта-яратыу)

*Ваҡыт-****мәл,саҡ,осор, миҙгел, заман, дәүер,*** *(*доминанта-заман)

*Матур-****һылыу, гүзәл, сибәр, нәфис, зифа, һомғол, һоҡланғыс, нәзәкәтле****(*доминанта-матур)

*Сабый-****йәш бала, бәләкәй бала, бәпес, бәпәй.*** *(*доминанта-бәпес)

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара (****икеһе бер ҡалып, ишәй менән ҡушай)***

*Душа нараспашку (****асыҡ күңелле, ябай, бер ҡатлы)***

*Глаза на мокром месте (****илаҡ, серек сабата)***

*Сыграть в ящик (****вафат булыу, аяҡ һуҙыу)***

*Кот наплакал (****бик аҙ, тырнаҡ осондай)***

*Бить баклуши (****ел ҡыуыу, эт һуғарыу)***

*Пристал как банный лист (****йәбешкәк, дегәнәк кеүек йәбешкән)***

*Водить за нос (****төп башына ултыртыу, кәкре ҡайынға терәтеү)***

*Выеденного яйца не стоит (****һуҡыр бар тин дә тормай)***

*На душе кошки скребут (****күңел тыныс түгел, йөрәк урынында түгел).***

1. Бирелгән фразеологик берәмектәрҙең мәғәнәләрен аңлатығыҙ:

*Атлы барып йәйәү ҡайтҡан-****өмөт, ышаныс бушҡа сыҡҡанда әйтелә****, борсаҡ сәсә-****бик маҡтанып хәбәр һөйләү****,*

*тирмәне шәп тарта-****ашауға бик шәп****,*

*теш ҡайрау-* ***асыу һаҡлап, уҫал ниәт тотоу****,*

*ҡойороҡ болғау-****түрәләр, хәлле кешеләр алдында ҡуштанланыу, ярамһаҡланыу****,*

 *мамай заманында-****әллә ҡасан, бик күптәнге****,*

 *дөйә ҡойроғо ергә еткәс-****булмаҫ, тормошҡа ашмаҫ йәки булыры икеле эш-хәл тураһында мыҫҡыллап әйтелә****.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо****, (бо, ғо-****асыҡ ижек****,рон-****ябыҡ ижек)*

*а-рыҫ-лан, (****а****-бер һуҙынҡынан торған ижек,* ***рыҫ, лан****-ябыҡ ижек)*

*ет-меш,(ябыҡ ижектәр) мө-хәб-бәт, (****мө****-асыҡ ижек,* ***хәб, бәт****-ябыҡ ижектәр)*

 *ҡур-ҡаҡ,(ябыҡ ижектәр) ал-маш-сы.(ал, маш-ябыҡ ижек, сы-асыҡ ижек)*

1. ***Ҡара диңгеҙ*** *һүҙенең яһалышын аңлатып яҙырға?*

***Һүҙҙәрҙе бәйләү юлы менән яһалған ҡушма һүҙ.***

1. ***Юлдаш, ҡурайсы һүҙҙәренең ялғау төрөн билдәләгеҙ?***

***-даш,-сы –ялғауҙары исем яһай торған яһаусы ялғауҙар***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Коллектив күплекте аңлата.***

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр? **(Төшөм килештә)**
2. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән? **(Сифаттан)**
3. ***Фото, код, ток һүҙҙәрендәге О хәрефе ҡайһы килеш ялғауында һаҡланмай? (Эйәлек килеш)***
4. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…(Б****илдәләү алмашы)***
5. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.(* ***исемгә ярҙамсы ҡылым ҡушылып яһалған ҡушма ҡылым, бойороҡ һөйкәлешендә)***
6. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ. (**Бойороҡ һөйләм)**
7. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным* ***(төп килеш****,* ***эйә)*** *минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем* ***(төп килеш****,* ***эйә)*** *минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем****(төп килеш****,* ***эйә)****. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең* ***(эйәлек килеш****,* ***тултырыусы)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан* ***(урын-ваҡыт килеш, тултырыусы)*** *йөрәккәйемә* ***(төбәү килеш, тултырыусы)*** *ҡан һарҡыны…Үҙебеҙҙең****(эйәлек килеш****,* ***тултырыусы)***  *яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?!* ***(төп килеш****,* ***эйә)*** *Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***(лексик-грамматик омонимдар)***

1. Антоним, синоним, омоним һүҙлектәре ниндәй төркөмгә ҡарай? (**лингвистик һүҙлектәр төркөмөнә ҡарай)**